13/10/2017 | Administración LocalMunicipal
Santiago de Compostela
Persoal
Bases específicas da convocatoria de prazas incluídas na oferta de emprego do Concello do ano 2016

Por Resolución da concelleira-delegada de economía, facenda e administración de data 28 de setembro de 2017, acórdase: Aproba-las bases específicas da convocatoria polas que se rexerán os procesos selectivos de cobertura das seguintes prazas: • 4 (catro ) prazas de bombeiro-condutor do servizo municipal de extinción de incendios. • 6 ( seis) prazas de administrativo de administración xeral. É obxecto desta convocatoria a provisión en propiedade, polo sistema de oposición libre, de 4 prazas vacantes de Bombeiro Condutor do Servizo municipal de extinción de incendios, incluídas no cadro de persoal funcionario deste Concello e na Oferta de Emprego Público do ano 2016, aprobada pola Xunta de Goberno Local con data do 2 de decembro de 2016 (BOP número 237, do 16 de decembro de 2016). As prazas que se convocan están encadradas na escala de administración especial, subescala servizos especiais, clase servizo de extinción de incendios, praza de bombeiro-conductor do servizo de extinción de incendios, e estarán dotadas coas retribucións determinadas no vixente acordo regulador de condicións de traballo do persoal funcionario para a categoría de entrada dos funcionarios do grupo C, subgrupo C2 de clasificación. Aos titulares das mesmas corresponderalles o desempeño das seguintes funcións, e das indicadas no anexo I destas bases, sen que as mesmas teñan carácter limitativo: • Cumprir exactamente o estipulado na Folla de Funcións do Bombeiro que se adxunta como Anexo I, así como as ordes particulares ou xerais que en cada momento sexan ditadas pola Xefatura para un correcto funcionamento do Servizo. • Realizar gardas nos parques de bombeiros coa periodicidade que se determine, aquendándose entre os da súa categoría, e asistindo aos sinistros que se lles ordene. • Coidar do bo mantemento do seu equipo persoal, material ao seu cargo, vestiario e aseo persoal. • Realizar durante a quenda de garda todas as actividades programadas polo Servizo (preparación física, manobras, actividades formativas, revisión de material, inspeccións, prevención de incendios, etc.) e todas aquelas que lle sexan ordenadas polos seus mandos de acordo coas necesidades do servizo en cada momento. • Participar activamente na súa formación profesional, actividades, cursos ou manobras que se establezan polos seus superiores dentro do horario de traballo. • Realizar o ataque aos sinistros do xeito mais eficaz, rápido e seguro posible, actuando en perfecta coordinación cos do su emprego, baixo as inmediatas ordes do mando ou xefe da dotación. Os aspirantes deberán reunir os seguintes requisitos: • Posuír a nacionalidade española; sen prexuízo do disposto no artigo 57 do Texto Refundido do Estatuto Básico do Empregado Público. • Estar en posesión do Título de Ensinanza Secundaria Obrigatoria ou equivalente. • Ter cumpridos dezaseis anos e non exceder, no seu caso, da idade máxima de xubilación forzosa. • Estar en posesión do permiso de conducir, clase C+E. • Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para o emprego ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso de persoal laboral, no que tivese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente, nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. • Posuír a capacidade funcional para o desempeño das tarefas da praza á que aspira, así como para participar nas probas físicas da convocatoria. A tal efecto, os aspirantes deberán presentar o certificado médico correspondente, e serán sometidos ao longo do proceso selectivo ao recoñecemento médico establecido no Anexo VII. Tódolos requisitos esixidos deberán posuírse polos aspirantes o día que finalice o prazo de presentación de instancias da presente convocatoria. O prazo de presentación de instancias será de vinte días naturais a partires do seguinte á publicación da convocatoria no Boletín Oficial do Estado. As instancias solicitando tomar parte no proceso selectivo dirixiranse ó Sr. Alcalde- Presidente e presentaranse no Rexistro Xeral do Excmo. Concello de Santiago de Compostela, ou en calquera das formas contempladas no artigo 16 da Lei 39/2015, de 1 de outubro, do procedemento administrativo común das administracións públicas. Segundo o disposto na ordenanza fiscal 3.07, os aspirantes deberán aboaren concepto de taxas por dereito de exame a cantidade de 71,00 euros. O aboamento efectuarase en réxime de autoliquidación mediante o impreso que para o efecto poderá obterse na Oficina de Atención ao Contribuínte (Rúa Presidente Salvador Allende, 4 baixo) e nas Oficinas de Rexistro indicadas na base 5.1. O impreso poderá obterse tamén a través de internet, na citada web. O aboamento da autoliquidación poderá realizarse nas entidades colaboradoras relacionadas no propio impreso de autoliquidación. Os aspirantes acompañarán a instancia da documentación seguinte: • Documentación acreditativa do cumprimento dos requisitos de admisión: - Fotocopia do DNI, pasaporte ou equivalente, acreditativo do requisito de nacionalidade. - Fotocopia do Título de Ensinanza Secundaria Obrigatoria, equivalente ou superior. - Permiso de conducir de clase C+E. - Título acreditativo de nivel de galego, de ser o caso (CELGA III, equivalente ou superior), a efectos da exención da realización do quinto exercicio - Certificado médico en modelo oficial nos termos establecidos no Anexo III das presentes bases. • Autorización de realización das probas médicas, segundo modelo do ANEXO VI. • Resgardo do ingreso de Taxas. O proceso selectivo constará das seguintes fases: 1. Fase de oposición 2. Recoñecemento médico 3. Curso selectivo de formación e período en prácticas Consistirá na realización dun cuestionario dirixido a determinar os coñecementos da parte xeral do temario recollido no Anexo II. O cuestionario constará de 40 preguntas tipo test, con catro respostas alternativas e unha soa delas correcta, a resolver nun tempo máximo de 40 minutos. O exercicio que se propoña conterá 5 preguntas tipo test de reserva que substituirán na súa orde aquelas preguntas que, no seu caso, acorde o Tribunal anular. O sistema de puntuación do cuestionario seguirá os seguintes criterios: cada pregunta acertada puntuará 0,1 puntos e cada pregunta contestada erroneamente restará 0,05. O exercicio será eliminatorio e cualificarase de 0 a 4 puntos (P1), debéndose obter como mínimo 2 puntos para poder continuar no proceso selectivo. Consistirá na realización dun cuestionario dirixido a determinar os coñecementos do tema 1 da parte específica do temario recollido no Anexo II (Toponimia). O cuestionario constará de 40 preguntas tipo test, con catro respostas alternativas e unha soa delas correcta, a resolver nun tempo máximo de 40 minutos. O exercicio que se propoña conterá 5 preguntas tipo test de reserva que substituirán na súa orde aquelas preguntas que, no seu caso, acorde o Tribunal anular. O sistema de puntuación do cuestionario seguirá os seguintes criterios: cada pregunta acertada puntuará 0,1 puntos e cada pregunta contestada erroneamente restará 0,05. O exercicio será eliminatorio e cualificarase de 0 a 4 puntos (P2), debéndose obter como mínimo 2 puntos para poder continuar no proceso selectivo. Consistirá na realización dun cuestionario dirixido a determinar os coñecementos do resto dos temas da parte específica do temario recollido no Anexo II. No cuestionario poderán ademais formularse problemas de tipo aritmético ou numérico que requiran a realización de cálculos. O cuestionario constará de 70 preguntas tipo test, con catro respostas alternativas e unha soa delas correcta, a resolver nun tempo máximo de 90 minutos. O exercicio que se propoña conterá 10 preguntas tipo test de reserva que substituirán na súa orde aquelas preguntas que, no seu caso, acorde o Tribunal anular. O sistema de puntuación do cuestionario seguirá os seguintes criterios: cada pregunta acertada puntuará 0,1 puntos e cada pregunta contestada erroneamente restará 0,05. O exercicio será eliminatorio e cualificarase de 0 a 7 puntos (P3), debéndose obter como mínimo 3,5 puntos para poder continuar no proceso selectivo. Probas de aptitude física. Este exercicio será dirixido por polo menos un Técnico Especialista, designado polo Tribunal en calidade de asesor, e realizarase en presencia deste. En función do número de opositores e do tipo de proba de que se trate, disporase da asistencia necesaria e asesores en número suficiente para garantir un obxectivo control e medición destas, reducindo ao máximo o factor humano. Consistirá na realización das nove probas que se detallan no anexo IV. Para a realización destas, os opositores deberán presentarse provistos do equipamento deportivo correspondente. As probas nº 1 / 2 / 3 / 9 serán cualificadas como apto/non apto, e o resto das probas físicas serán cualificadas de cinco a dez puntos, sendo eliminados aqueles aspirantes que non alcancen nas probas nº 1 / 2 / 3 / 9 a cualificación de apto e a cualificación mínima de cinco puntos no resto das probas físicas. A cualificación do cuarto exercicio (P4) será a media aritmética redondeada ata a terceira cifra decimal das obtidas en cada unha das probas puntuables, sendo cualificado de cinco a dez puntos. En calquera momento do desenvolvemento das probas físicas, o tribunal poderá convocar a aqueles aspirantes que considere para a realización dun control de dopaxe mediante a recollida dunha mostra de ouriños non inferior a 100 mililitros. Esta convocatoria realizarase por escrito, mediante o formulario de control de dopaxe oficial establecido nas normas da Axencia Española de Protección da Saúde no Deporte. A resistencia ou negativa expresa por parte do aspirante a realizar dita proba, ou a súa non presentación á realización da mesma no lugar e tempo en que sexa convocado de xeito non xustificado validamente, suporá a exclusión inmediata do mesmo do proceso selectivo. Así mesmo, será motivo de exclusión a obstrución, non atención, dilación indebida, ocultación e demais condutas que, por acción ou omisión, eviten, impidan, perturben ou non permitan realizar controis de dopaxe na forma prevista na Lei, ou sempre que calquera aspirante evite voluntariamente, por acción ou omisión, a recollida de mostras a que estivese obrigado a someterse. A lista de substancias e métodos prohibidos que se empregará de referencia para determinar se un resultado analítico é desfavorable, será a publicada pola Axencia Mundial Antidopaxe (WADA) para o ano 2016. Pódese consultar no seguinte enlace: https://wada-main-prod. s3. amazonaws. com/resources/files/wada-2016-prohibited-list-esp. pdf A detección da presencia de calquera cantidade dunha substancia prohibida, ou dos seus metabolitos ou marcadores, na mostra de ouriños dun aspirante, suporá a súa exclusión do proceso selectivo, sen prexuízo do dereito de solicitude de realización de contra-análise que asiste ao aspirante, así como do seu recurso ao Tribunal Cualificador coas alegacións que estime oportunas. Os aspirantes que reciban tratamento habitual con algunha medicación susceptible de dar lugar a un resultado desfavorable, deberán solicitar ao Tribunal Cualificador, con antelación suficiente á realización das probas físicas (non inferior aos 14 días), unha autorización de uso terapéutico. O Tribunal aplicará os criterios de avaliación empregados pola Convención Internacional contra a dopaxe no deporte e nas normas para a concesión de autorizacións de uso terapéutico adoptadas pola Axencia Mundial Antidopaxe. Probas de aptitude físico-profesional. Estas probas teñen por obxecto: Proba 1: Acreditar a tolerancia ao traballo en altura (vertixe e equilibrio). Proba 2: Acreditar a capacidade de traballo e xestión do esforzo na realización dunha tarefa manual. Proba 3: Acreditar a soltura e coñecemento do manexo do material básico de extinción de incendios. Subir e baixar unha autoescada de 30 m. De lonxitude cunha inclinación de 65º, nun tempo máximo de 2 minutos e 15 segundos. Execución: Os aspirantes, debidamente asegurados, realizarán a subida ata o final da autoescada, chegando polo menos cunha das mans ó sinal indicado ao final da mesma (que poderá ser visual ou acústica), e comezará o descenso. A posición de subida e de baixada será coa cara enfrontada aos chanzos. Medición: Será manual con cronómetro, que se porá en funcionamento ao sinal de comezo da proba e se deterá cando o aspirante remate o descenso. Intentos: Un só intento Invalidacións: Non se permitirá outra posición que a sinalada na execución. Non se permitirá saltar chanzos nin na subida nin na baixada. Puntuación: MARCA PUNTUACIÓN tempo superior a 2’ 15,00” Eliminado de 2’ 05,01” a 2’ 15,00” 5 puntos de 1’ 55,01” a 2’ 05,00” 6 puntos de 1’ 45,01” a 1’ 55,00” 7 puntos de 1’ 35,01” a 1’ 45,00” 8 puntos de 1’ 25,01” a 1’ 35,00” 9 puntos igual ou inferior a 1’ 25,00” 10 puntos Proba 2 Consistirá en encher de area cunha pá un caixón de madeira de medio metro cúbico nun tempo máximo de dous minutos e catro segundos. Execución: O aspirante situarase entre un montón de area suficiente e un caixón de medio metro cúbico de capacidade, separados entre si unha distancia aproximada de 1 metro. Á voz de xa, comezará a transvasar area da morea ao caixón, ata o momento en que considere que o caixón está completo, pousando a pa e dando sinal de que rematou para parar o cronómetro. O tribunal enrasará a area e comprobará que esta cubre a totalidade do volume. Medición: Será manual con cronómetro, que se porá en funcionamento ao sinal de comezo da proba e se deterá cando o aspirante dea o sinal de rematado. Intentos: Un só intento Invalidacións: Non cubrir a totalidade do volume do caixón unha vez enrasado polo tribunal. Puntuación: Puntuarase de acordo ao seguinte baremo: MARCA PUNTUACIÓN tempo superior a 2’ 04,00” Eliminado de 1’ 58,01” a 2’ 04,00” 5 puntos de 1’ 51,01” a 1’ 58,00” 6 puntos de 1’ 43,01” a 1’ 51,00” 7 puntos de 1’ 35,01” a 1’ 43,00” 8 puntos de 1’ 28,01” a 1’ 35,00” 9 puntos igual ou inferior a 1’ 28” 10 puntos Tendido de mangueiras, nun tempo máximo de 1 minuto e 20 segundos. Partindo do seguinte material, situado nos seus lugares correspondentes no camión: • Bifurcación 70-45 • Mangueira de saída de 45 • Bifurcación de 45-25 • Dúas mangueiras de 25mm e 20m de lonxitude enroladas en dobre • Dúas lanzas de 25 Execución: O aspirante fará un tendido dende a bomba do camión consistente en bifurcación 70/45, unha liña de 45, bifurcación 45/25, dúas liñas de 25 e as súas respectivas lanzas. Dará paso de auga a unha das liñas do tendido, situarase nunha marca a uns 15m do camión e pedirá presión a un operador de bomba. Unha vez con presión, en posición de chorro sólido terá que tirar un branco situado sobre un pedestal a 10m da marca, e unha vez tirado poñerá posición de cortina na lanza. Medición: Será manual con cronómetro, que se porá en funcionamento ao sinal de comezo da proba e se deterá cando o aspirante seleccione a posición de cortina na lanza, despois de tirar o branco. Intentos: Un só intento. Invalidacións: A non conexión dalgún dos elementos, as fugas de auga por deixar bifurcacións ou lanzas que non van entrar en operación abertas, ou non realizar da forma determinada o tendido suporán a declaración de non apto. Puntuación: O tempo empregado dará unha puntuación de cero a nove. O décimo punto será outorgado polo tribunal en base a valorar a non comisión de erros menores durante o tendido (caída de material, non desenrolar completamente as mangueiras ou que estas se desvíen de forma ostensible da traxectoria de lanzamento, pisar o material…) MARCA PUNTUACIÓN tempo superior a 60,00” Eliminado de 56,01” a 60,00” 5 puntos de 53,01” a 56,00” 6 puntos de 50,01” a 53,00” 7 puntos de 48,01” a 50,00” 8 puntos igual ou inferior a 48,00” 9 puntos A cualificación do terceiro exercicio (P5) será a media aritmética redondeada ata a terceira cifra decimal das obtidas en cada unha das probas, sendo cualificado de cinco a dez puntos. Para o plantexamento e corrección deste exercicio, o Tribunal estará asistido por un equipo psicolóxico, formado por licenciados en psicoloxía ou titulación equivalente, e con experiencia na realización deste tipo de probas para o acceso á función pública, constando das seguintes probas: Proba de Aptitude Psicotécnica: Consistirá en contestar por escrito no tempo que determine o Tribunal un test de personalidade dirixido á valoración da capacidade de razoamento e planificación do/a aspirante, así como dos aspectos da personalidade e actitudes máis adecuadas ás funcións que vaia desenvolver. Levarase a cabo mediante test normalizado e a valoración dos aspirantes realizarase por comparación cos baremos e perfís do devandito test. O contido concreto dos baremos e perfís para a comparación será o que figura no anexo VIII destas bases. A valoración será de apto/non apto. Entrevista: A entrevista persoal ten por obxecto verificar que o aspirante reúne as condicións necesarias para o normal desempeño do posto de traballo convocado que non poidan ter sido avaliadas mediante as probas anteriores. Na entrevista realizarase unha análise global da estrutura da personalidade, debéndose axustar ao perfil establecido polo Tribunal e valorado na primeira parte deste cuarto exercicio. A cualificación deste exercicio será de «apto» ou «non apto», debendo conseguir a de apto para poder continuar no proceso. Sétimo exercicio: Proba de coñecemento da lingua galega. Consistirá na realización dun cuestionario dirixido a determinar os coñecementos de lingua galega. O cuestionario constará de 20 preguntas tipo test con varias respostas alternativas e unha soa resposta correcta, a resolver nun tempo máximo de 20 minutos. Cada pregunta acertada puntuará 0,1 puntos, cada incorrecta restará 0,05 puntos e as preguntas sen contestar non sumarán nin restarán puntos. O exercicio non será eliminatorio e a cualificación (P7) será de 0 a 2 puntos. Para o caso dos aspirantes que teñan acreditado posuír certificado CELGA III ou equivalente, estarán exentos da realización da proba e obterán automaticamente a puntuación máxima establecida para este quinto exercicio. A puntuación final da fase de oposición (P O ) será resultado da suma ponderada das puntuacións dos exercicios 1, 2, 3, 4, 5 e 7 en base dez e redondeada ata a terceira cifra decimal. O peso específico de cada exercicio na nota final será: Primeiro exercicio (P 1 ): 6% (Parte xeral) Segundo exercicio (P 2 ): 6% (Toponimia) Terceiro exercicio (P 3 ): 38% (Parte específica) Cuarto exercicio (P 4 ): 25% (Físicas) Quinto exercicio (P 5 ): 20% (Prácticas) Sétimo exercicio (P 7 ): 5% (Galego) Polo tanto a fórmula a aplicar será a seguinte: As cualificacións de cada exercicio, así como a puntuación final da fase de oposición que determinará a orde de prelación no acceso á praza, serán expostas no Taboleiro de Anuncios do Concello. En caso de empate, dirimirase atendendo á mellor puntuación obtida na suma do primeiro, segundo e terceiro exercicio (probas teóricas). En caso de continuar o empate, dirimirase atendendo á puntuación obtida no cuarto exercicio, e de seguir o empate, no quinto e no sétimo consecutivamente. En caso de continuar a persistencia do empate, o Tribunal determinará unha proba adicional de carácter obxectivo relacionada con aspectos da actividade profesional, na que se aprecien os requisitos de mérito e capacidade para establecer o desempate. Rematada a cualificación do quinto exercicio, o Tribunal convocará por orde de prelación un número de aspirantes igual ao de prazas convocadas, mais catro adicionais, para a realización do recoñecemento médico. Durante o desenvolvemento desta fase, o aspirante deberá cumprimentar e asinar unha declaración de saúde entregada ao efecto, como parte do propio recoñecemento médico. O recoñecemento médico terá carácter eliminatorio e rexerase polo cadro de aptitude médica que figura no Anexo VII desta convocatoria. No suposto de que algún aspirante resultase eliminado, o tribunal convocará ao seguinte por orde de prelación, para a realización do referido recoñecemento médico, ata completar as prazas ofertadas. Os aspirantes propostos polo Tribunal, en número igual ao de prazas convocadas, unha vez presentada a documentación requirida e comprobado o cumprimento dos requisitos, serán nomeados funcionarios en prácticas na praza convocada, por decreto do titular da Concellaría delegada en materia de Persoal, cos dereitos económicos correspondentes á mesma. O nomeamento en prácticas producirase no momento no que dea comezo o curso obrigatorio de formación teórico-práctico na Academia Galega de Seguridade e/ou nas instalacións do servizo nas condicións que regulamentariamente se determinen. O curso selectivo de «Formación de Acollida de Bombeiros de Nova Incorporación» será dirixido polo titular da Xefatura do Servizo do S. E. I. S., sendo este o responsable da organización do mesmo e interlocutor cos monitores do curso. En sesión especialmente convocada ao efecto, a Xefatura do servizo S. E. I. S. dará traslado ao Tribunal Cualificador, para que este eleve á súa aprobación polo órgano competente, unha proposta de programación, con indicación dos contidos, calendario, probas de avaliación, puntuación das mesmas, etc., para a realización do Curso de Formación, así como das Normas que rexerán a «Formación de Acollida de Bombeiros de Nova Incorporación». Con suficiente antelación establecerase a data de comezo do curso selectivo, cunha duración mínima de 300 horas lectivas. Este curso será cualificado de cero a dez puntos, sendo necesario obter un mínimo de cinco puntos para superalo. Esta cualificación establecerase en base ás puntuacións obtidas nos distintos exercicios e probas operativas, funcionais e de personalidade realizadas polos profesores encargados de cada unha das materias. Estes elevarán estas cualificacións, a través da Xefatura do Servizo e o tribunal Cualificador, acompañadas dos exames e documentación correspondente á materia impartida. Os aspirantes que incorran en calquera das faltas que se establezan nas Normas da «Formación de Acollida de Bombeiros de Nova Incorporación» poderán ser sancionados coa baixa no proceso selectivo ou a perda dos puntos que correspondan na cualificación final do curso, atendendo á gravidade da falta cometida. Se algún aspirante causara baixa no curso sen que tivese transcorrido mais do 10% da duración total de horas lectivas, o Tribunal Cualificador poderá propor ao seguinte aspirante por orde de prelación, debendo superar o preceptivo recoñecemento médico e presentar a documentación esixida. Igualmente, será causa de baixa inmediata na continuación do curso, e polo tanto no proceso selectivo, o ter un número de faltas de asistencia, independentemente da súa xustificación, que superen un 10% do período lectivo. Durante o período de permanencia no curso de formación, os aspirantes percibirán, con cargo ó presuposto da corporación, as retribucións que a normativa vixente establece para os funcionarios en prácticas. Trala realización do curso selectivo de formación e tendo superado o mesmo, realizarase un período de prácticas cunha duración mínima de un mes e máxima de dous. Durante ditas prácticas levarase a cabo un período de adaptación, tutela e integración operativa. Para iso, a Xefatura do Servizo será a encargada de organizar un plan de incorporación progresiva ao servizo, incluíndo o sistema de rotación, réxime horario, plan de actividades, que coordinará cos mandos intermedios. Coa puntuación individualizada resultante do curso de formación dos aspirantes declarados «aptos» no período de prácticas, procederase a determinar a cualificación definitiva dos aspirantes. Esta cualificación definitiva obterase mediante suma ponderada das cualificacións finais obtidas na oposición e no curso selectivo, correspondendo un 60% á fase de oposición e un 40% ao curso selectivo. En resumo, a cualificación final viría determinada por: Rematada a cualificación dos aspirantes, o tribunal fará pública, por orde de puntuación, a relación de seleccionados, non podendo rebasar estes o número de prazas convocadas, dando traslado da mesma ao Servizo de Persoal para que os eleve ó órgano competente para o nomeamento correspondente como funcionarios de carreira. As resolucións do tribunal vinculan á Administración, sen prexuízo de que esta no seu caso poida proceder á súa revisión, conforme ao previsto na Lei 39/2015, de procedemento administrativo común das administracións públicas O Tribunal queda facultado para resolver as dúbidas que se presenten e tomar os acordos necesarios para o bo desenvolvemento do proceso en todo o non previsto nas presentes bases, sempre e cando non se opoñan ás mesmas. A convocatoria, as súas bases e cantos actos administrativos se deriven desta e da actuación do Tribunal poderán ser impugnados polos interesados nos casos e na forma prevista na Lei 39/2015, de Procedemento Administrativo das Administracións Públicas DENOMINACIÓN DO POSTO: BOMBEIRO Intervir e contribuír directamente, con rapidez, economía, eficacia e seguridade, en resolver toda situación de sinistro, accidente ou servizo, de acordo coas normas do oficio, instrucións e ordes recibidas do superior, co fin de evitar ou diminuír na medida do posible as perdas humanas ou materiais, etc.1. Intervir nos sinistros, accidentes ou servizos, dentro de termo municipal, realizando as operacións materiais necesarias para solucionalos.2. Participar con aproveitamento nas actividades de actualización e/ou prácticas da especialidade que lle sexan impartidas.3. Realizar todas as tarefas auxiliares e/ou complementarias do S. E. I. S. que lle sexan encomendadas (control de repostos, combustible, teléfono, toma de datos, mantemento e conservación do Parque, materiais, vehículos, escalas, tanques, bombas, lámpadas, mangueiras, etc., exercitación física, etc.) 4. Realizar as operacións auxiliares e/ou complementarias de outros oficios que se necesiten habitualmente para exercer a súa intervención, así como as que especificamente e de forma persoal ten recoñecidas.5. Realizar operacións de similar nivel e complexidade pertencentes a outras especialidades, tras un período de aprendizaxe e/ou adaptación adecuado.6. Realizar ademais aquelas tarefas análogas que lle sexan asignadas polo seu superior, relacionadas coas misións propias do posto.7. Desprazarse en vehículos que poden conducirse co carné C+E. Tema 1. A Constitución Española de 1978. Dereitos e deberes dos españois contidos na Constitución. A Coroa. O poder Lexislativo. Tema 2. O Procedemento Administrativo: concepto, natureza e principios xerais. Fases do procedemento. Os recursos administrativos: concepto e clases. Tema 3. A organización territorial do Estado na Constitución. Principios xerais. A Administración Local. A organización dos Municipios. Ámbito de aplicación. O Alcalde. Os Tenentes de Alcalde. O Pleno. A Xunta de Goberno. Tema 4. Función Pública: Os empregados públicos; adquisición e perda da condición de funcionario; situacións administrativas dos funcionarios; dereitos e deberes dos funcionarios; réxime disciplinario dos funcionarios. Estatuto do empregado publico (EBEP). Coñecemento do municipio: termo municipal, poboación, centro urbano, barrios, parroquias, rural, principais eixos viarios e edificios singulares (edificios históricos de interese cultural, hospitais, universidades, edificios de gran altura, etc). Principais áreas industriais e comerciais. Rede de estradas e rede ferroviaria. Aeroportos. Ríos e encoros. Principais accidentes xeográficos. Principais rutas a seguir desde o Parque de bombeiros até calquera punto do municipio. Medición de magnitudes físicas: magnitude, cantidade e unidade. Magnitudes escalares e vectoriais. Sistema Internacional de Unidades. Magnitudes físicas fundamentais e derivadas no SI. Conversión de unidades: Outros sistemas de unidades. Notación científica. Múltiplos e submúltiplos. Prefixos e valores. Cinemática: Posición, desprazamento, espazo, velocidades, aceleracións no plano. Leis fundamentais da mecánica., leis de Newton e Principio de conservación da enerxía. Traballo, Potencia e Enerxía. Máquinas simples: panca, poleas fixas, móbiles, combinación de poleas e tornos. Concepto de vantaxe mecánica. Estados de agregación da materia. Cambios de estado. Concepto de temperatura e de calor. Calor específica. Densidade. Escalas de temperatura. Cero absoluto: límite físico. Transmisión da calor: condución, convección e radiación. Comportamento de sólidos, líquidos e gases ante calor. Materia. Estrutura da materia. Átomo. Estrutura do átomo. Numero másico. Numero atómico. Masa atómica. Isótopos. Catións e anións. Elemento Químico. Molécula. Sustancias simples e compostos químicos. Mesturas e disolucións. Peso atómico e molecular. Cantidade de sustancia: o mol. Numero de Avogadro. Reaccións químicas. Produtos e reactivos. Lei de conservación da masa. Lei das proporcións definidas. Lei das proporcións múltiples. Reaccións reversibles e irreversibles. Equilibrio químico. Calor de reacción: reaccións exotérmicas e endotérmicas. Enerxía de activación. Velocidade de reacción. Factores que inflúen na velocidade de reacción. Sustancias ácidas e básicas. Neutralización. Concepto de pH. Suma. Diferenza. Produto. Cociente. Potencias. Raíz cadrada. Operacións combinadas. Múltiplos. Divisores. Criterios de divisibilidade. Números primos. Factorización. Máximo común divisor. Mínimo común múltiplo. Proporción: Magnitudes directamente proporcionais. Magnitudes inversamente proporcionais. Regra de tres simple e directa. Regra de tres simple inversa. Porcentaxes. Ecuacións de primeiro grao. Monomios. Ecuacións de segundo grao. Polinomios. Triángulos. Teorema do cateto. Teorema da altura. Teorema de Pitágoras. Semellanza de triángulos. Teorema de Thales. Áreas e volumes dos corpos xeométricos: cubo, prisma, pirámide, tronco de pirámide, tetraedro, cilindro, cono, tronco de cono, esfera, casquete esférico. Fundamentos básicos das radiocomunicacións. Nocións sobre frecuencia e lonxitude de onda. O radioteléfono. Características da súa operatividade. Elementos básicos. Normas de uso e disciplina de radio. Coñecementos dos equipos fixos, móbiles e portátiles. Estación base e estación móbil. Repetidores. Sistemas de radiocomunicación. Características básicas e principio de funcionamento: Rede PMR simplex, semidúplex e dúplex. Sistema trunking dixital (TETRA) de radio e sistema de posicionamento global (GPS). Sistema DMR dixital. Coñecementos ofimáticos de tratamento de textos, de base de datos e de follas de calculo a nivel de usuario. Socorrismo: concepto e principios xerais do socorrismo. Fracturas, feridas, traumatismos, hemorraxias, shock, queimaduras e lesións por frío e calor, síndrome de esmagamento ou compresión, intoxicacións, electrocucións. Soporte vital básico. Reanimación cardiopulmonar básica. Protocolo de actuación. Recomendacións ERC (European Resucitation Council) vixentes. Sistemas de recollida e transporte de accidentados. Técnicas de inmobilización, posicións de seguridade, espera e transporte. Natureza do lume. O triángulo do lume: combustible, comburente e enerxía de activación. O tetraedro do lume. Elementos para a continuidade do lume: reacción en cadea. Química do Lume. Teoría da Combustión. Tipos de combustións. Clasificación dos lumes segundo norma UNE. Influencia da electricidade. Produtos da combustión: gases, fumes, calor, chama. Análise dos factores de incendio. Combustible: tipos e clasificación de combustibles. Poder Calorífico. Comburente. Relación combustible comburente. Osíxeno mínimo para a combustión. Combustión rica e combustión pobre. Enerxía de activación: tipos de focos e valores de referencia. Parámetros característicos: temperatura de vaporización, temperatura de ebulición, temperatura de inflamación ou punto de escintileo (flash-point), temperatura de encendido ou punto de ignición (fire-point), temperatura de autoencendido ou punto de autoignición (autoignition-point). Rango de inflamabilidade. Límite inferior de inflamabilidade e límite superior de inflamabilidade. Influencia da temperatura. Deflagracións e detonacións. Carga térmica, propagación e evolución térmica dun incendio: curvas normalizadas de incendio. Fenómenos físico-químicos asociados a incendios en interiores: FlashOver. Backdraft, RollOver, BoilOver. Fenómeno BLEVE. Propiedades dos fluídos incompresibles: concepto, densidade, densidade relativa, peso específico, volume específico, tensión superficial e presión. Análise de propiedades da auga como fluído. Hidrostática. Presión hidrostática. Principio de Arquímedes. Principio de Pascal e prensa hidráulica. Vasos comunicantes. Presión Atmosférica. Unidades de presión. Hidrodinámica. Concepto de caudal. Ecuación de continuidade. Teorema de Bernoulli. Réxime laminar e turbulento. Rozamento e perda de carga. Viscosidade. Bombas centrifugas instaladas en camións de bombeiros. Principio de funcionamento. Curva característica dunha bomba centrifuga. Funcionamento en serie e en paralelo. Problemas na aspiración: cebado dunha bomba. Cavitación. Golpe de ariete. Mecanismos de extinción de incendios. Axentes Extintores: tipos, características, propiedades e mecanismos de extinción. Instalacións de protección contra incendios. Sistemas de protección activa: extintores portátiles, bocas de incendio equipadas, columna seca, hidrantes exteriores, sistemas de detección e alarma, sistemas automáticos de extinción e sistemas de control do fume de incendio. Protección pasiva ou estrutural: Compartimentación e sectores de incendio. Regulación normativa: Regulamento de instalacións de protección contra incendios. Dotación xeral de extintores portátiles, bocas de incendio e hidrantes exteriores segundo Código Técnico da Edificación: DB SI-4 Instalacións de protección contra incendios. Dotación de columna seca segundo o uso DB SI-4. A enerxía eléctrica e as súas instalacións, seguridade na intervención de bombeiros con risco eléctrico. Conceptos xerais de: Instalacións eléctricas nunha vivenda, instalacións eléctricas de alta e media tensión, riscos específicos das catenarias ferroviarias. Ascensores: normas de seguridade nos rescates dos ascensores, tipos de ascensores. Perigos respiratorios: tipos e descrición. Atmosfera e toxicidade do incendio. Propiedades dalgúns gases de combustión nocivos: CO, CO2, H2S, NOx, HCN, HCl, fosxeno, amoníaco e acroleína. Detección e análise de gases. Sistemas detectores de gases combustibles. Funcionamento e compoñentes dos equipos autónomos de protección respiratoria de circuíto aberto e de circuíto pechado. Normas básicas de uso e actuación con ERAS. Cálculo do consumo de aire: Autonomía e consumos de referencia. Propiedades dos gases. Concepto de gas ideal. Reposta á presión: lei de Boyle-Mariotte. Resposta á temperatura: lei de Gai-Lussac. Reposta á cantidade de sustancia: Hipótese de Avogadro. Ecuación de estado do gas ideal. Compresibilidade. Concepto de presión parcial. Lei de Dalton. Os Servizos de Bombeiros e o Medio ambiente. Acordo Europeo sobre transporte internacional de mercadorías perigosas (ADR). Conceptos básicos de materias perigosas. Concepto. Clasificación. Identificación: etiquetas e panel laranxa. Marcado e etiquetaxe de vultos, etiquetaxe mediante placas-etiqueta e paneis laranxa dos colectores, cisternas e vehículos. Carta de porte. Instrucións escritas. Fichas de intervención. PLANTRANSGAL: Obxecto e ámbito de aplicación. Clasificación da situación de emerxencia: Niveis. Gravidade da emerxencia: Tipo de accidente. Zonificación. Descontaminación. Equipos de forza: xeradores fixos, remolcables, transportables, motores hidráulicos. Equipos de elevación e tracción. Tipos de cordas. Cordas dinámicas e estáticas. Resistencia. Factor de caída. Tráctel. Cabrestante. Poleas. Polipastos. Torno de rescate. Equipos hidráulicos de rescate: bombas, mangueiras, cizallas, separadores, multiusos, cilindros, cortapedais. Outra ferramenta: Amoladora, equipo de oxicorte, equipo de plasma, equipo de corte de formigón, serra de sable, motoserras, estabilizadores e cuñas. Construción básica. Reacción e resistencia ao lume. Nocións simples de prevención en edificación. Elementos estruturais dun edificio: cimentacións, alicerces, vigas, vigas mestras, forxados, armazóns, muros de carga e cuberta. Elementos non estruturais: Elementos de compartimentación e elementos divisorios: Muros de compartimentación, muros de cerramento: muros de pantalla, fachadas, medianeiras, patios de luces. Elementos de comunicación vertical: escaleiras, patios de luces, patinillos, shunts e montacargas. Materiais estruturais: aceiro, formigón e madeira. Instalacións de servizos xerais: auga, electricidade, gas, calefacción, climatización, cuarto de ascensores. Código Técnico da Edificación: DB SI-5. Coñecementos básicos de carpintaría: útiles e ferramentas, despece, montaxe, manipulado e mecanizado da madeira, elementos de fixación e ferraxaría, encofrados e apeos. Coñecementos básicos de electricidade e electrónica: útiles e ferramentas, instalacións, cadros, acometidas e tendidos de liñas, aparellos de control e medida, interpretación de esquemas, máquinas eléctricas. Coñecementos básicos de fontanaría: útiles e ferramentas, instalacións de fontanaría e saneamento, sistemas e elementos de control de fluídos, redes publicas de auga, acometidas. Coñecementos básicos de albanelaría: Útiles e ferramentas, construción de ladrillo e formigón, morteiros, interpretación de planos. Vehículos contra incendios e de salvamento. Clasificación e características comúns; Autobombas urbanas, autobombas rurais, autobombas forestais, autobombas nodriza, vehículos con material de salvamento, autoescalas, autobrazos. Estrutura: bastidor, cabina, carrozado. Motores de combustión diésel. Descrición e elementos que os constitúen. Funcionamento. Motores de dous tempos. Constitución, funcionamento e comparación cos de catro tempos. Lei de Seguridade viaria aplicada aos vehículos de emerxencias. Conceptos xerais de incendios forestais: concepto, causas, partes do incendio, formas de propagación, modelos de combustible, tipos de lumes forestais. Factores que afectan á propagación do incendio forestal: vexetación, topografía, meteoroloxía. Ferramentas para a extinción de incendios forestais. Plan PEIFOGA: Obxecto e ámbito de aplicación. Situacións de gravidade. Épocas de perigo. Director de Extinción. Principais recursos forestais e accidentes xeográficos no termo municipal de Santiago. Lei de Prevención de Riscos Laborais. A súa aplicación no ámbito dos servizos de extinción de incendios e salvamento. Danos derivados do traballo, concepto de accidente de traballo, enfermidade profesional, prevención da enfermidade. Código técnico da edificación: Obxecto e ámbito de aplicación. Locais e zonas de risco especial. Anexo A do Documento básico sobre seguridade en caso de incendio do CTE. Regulamento de seguridade contra incendios en establecementos industriais: Obxecto e ámbito de aplicación. Lei do Sistema Nacional de Protección Civil. Obxecto. Definicións. Sistema Nacional. Planificación. Resposta ás emerxencias. A Norma Básica de Protección Civil: Obxecto, plans territoriais e plans especiais. Plan PLATERGA Lei de emerxencias de Galicia: Obxectivo e alcance. Niveis de gravidade. Activación de plans. Relación de plans de emerxencia de protección civil da Comunidade de Galicia. Obxecto e ámbito de aplicación. Decreto de autoprotección de Galicia. Conceptos xerais. O certificado médico necesario para poder participar no CUARTO E QUINTO EXERCICIOS desta oposición deberá axustarse ao seguinte modelo: «O interesado (Nome, Apelidos, DNI) reúne as condicións precisas para realizar as probas físicas indicadas no cuarto e quinto exercicios das probas selectivas para o ingreso no Servizo de Extinción de Incendios e Salvamento do Concello de Santiago, Escala Operativa, Categoría de Bombeiro» O devandito certificado soamente será válido se: • Foi expedido por un facultativo colexiado en exercicio activo, indicando o seu nome, apelidos, DNI e número de colexiado. • Emitido no impreso oficial editado polo Consello Xeral de Colexios Médicos de España. • Contén a data de expedición con lugar e día/mes/ano. • Contén a firma do facultativo. O cuarto exercicio constará das seguintes probas: Proba 1. Salto de lonxitude. Apto ou non apto. Proba 2. Salto de altura. Apto ou non apto Proba 3. Dominadas en barra horizontal. Apto ou non apto. Proba 4. Velocidade 200 metros. Puntuación por tempo. Proba 5. Resistencia 2000 metros. Puntuación por tempo. Proba 6. Trepa de corda 7 metros. Puntuación por tempo Proba 7. Axilidade. Puntuación por tempo. Proba 8. Natación 50 metros. Puntuación por tempo. Proba 9. Inmersión 25 metros. Apto ou non apto. Salto de lonxitude en foso, sen carreira, cos pés xuntos, unha distancia mínima de 2,40 m. Disposición: O aspirante colocarase fronte ao foso de area sen pasar a liña de salto. Execución: Cando se ache disposto o aspirante apoiando os dous pés no chan, proxectará o seu corpo cara a adiante. Está permitido o balance sobre o punteira-talón do pé ou a elevación do talón antes do salto. Medición: A distancia medirase desde a liña de partida até a marca máis próxima á mesma, realizada no chan na caída por calquera parte do corpo. A cualificación desta proba será “apto” ou “non apto”. Intentos: Un só intento. Invalidacións: É nulo o salto que se produza polo apoio alternativo e non simultáneo dos pés no chan. É nulo o salto en que o aspirante non pase a marca establecida. Disposición: O aspirante colocarase fronte a unha corda ou listón situado á altura mínima esixida. Execución: Cando se ache disposto o aspirante apoiando os dous pés no chan, proxectará o seu corpo cara adiante con obxecto de pasar por encima da corda ou de listón, situada a 1 metro do chan. Está permitido o abalo sobre a punta-talón do pé ou a elevación do talón antes do salto. A cualificación desta proba será “apto” ou “non apto”. Intentos: Un só intento. Invalidacións: O salto debe realizarse cun só impulso dos pés, contabilizándose como nulo aquel en que unha vez separados os pés do chan volvan apoiarse de novo para a impulsión definitiva. O salto efectuásese cara a un colchón propio do salto en altura. É nulo o salto que se produce polo apoio alternativo e non simultáneo dos pés sobre o chan. É nulo o salto no que o aspirante derrube o listón Flexións de cóbado para medir a potencia dos músculos dorsais. Disposición: Suspendido nunha barra horizontal, co agarre de mans un pouco máis aberto que a anchura dos ombreiros, coas palmas cara adiante. Posición inicial: Flexión ombreiro (180º). Extensión do cóbado. Posición final: Abdución de ombreiros. Flexión do cóbado. Execución: Contaranse o número de esforzos en flexión ou número de veces que pase o queixo sobre o bordo lateral da barra na sua parte superior cun límite de tempo de 1 minuto. Numero de repeticións: 12 Medición: Non se iniciará ningunha flexión ata que o Monitor dea a indicación coa voz de “xa”, acompañada dun sinal coas súas mans nas costas do opositor. O Monitor irá contando en voz alta as flexións válidas que o opositor vaia executando durante o tempo de 1 minuto. A cualificación desta proba será “apto” ou “non apto”. Intentos: Un só intento. Invalidacións: Serán invalidadas as flexións • Que non se inicien coa extensión total dos brazos, como en posición de arrancada. • Que o queixo non exceda o plano horizontal que forman os dous traveseiros da parte superior da barra. • Que se inicie sen respectar a indicación nin orde do Monitor. • Descolgarse da escala sen realizar o mínimo de 12 repeticións. Carreira de velocidade. Percorrer a distancia de 200 metros lisos en pista e sen saírse das rúas, nun tempo máximo de 28,00 segundos. Disposición: Cada aspirante na pista asignada e por detrás da liña de saída. Execución: O aspirante, á voz de «aos seus postos», colocarase na liña de saída sen sobrepasala. Á voz de «listos», inclinará o tronco cara adiante e flexionará a perna adiantada. Á voz de «xa», asubío ou disparo de pistola de atletismo, sairá impulsado ao máximo. A saída pódese realizar de pé ou agachados, sen tacos de saída. Empregarase calzado deportivo, admitíndose o uso de zapatillas de cravos. Medición: O cronómetro porase en marcha coa sinal de saída, e pararáse á chegada de cada aspirante á meta, podendo valerse dos medios de control de tempos habituais en atletismo (foto finish). Intentos: Un só intento. Invalidacións: De acordo co Regulamento Internacional da IA Puntuación: MARCA PUNTUACIÓN tempo superior a 28,0” Eliminado de 27,51” a 28,00” 5 puntos de 27,01” a 27,50” 5,5 puntos de 26,51” a 27,00” 6 puntos de 26,01” a 26,50” 6,5 puntos de 25,51” a 26,00” 7 puntos de 25,01” a 25,50” 7,5 puntos de 24,51” a 25,00” 8 puntos de 24,01” a 24,50” 8,5 puntos de 23,51” a 24,00” 9 puntos de 23,01” a 23,50” 9,5 puntos igual ou inferior a 23,0” 10 puntos Percorrer unha distancia de 2000 metros nunha pista de atletismo de 400 metros de corda. Disposición: De pé por detrás da liña de saída, sen asignación de pista. Execución: Os aspirantes, á voz de «aos seus postos», colocaranse na liña de saída sen sobrepasala. Á voz de «listos», prepararanse para a orde de saída. Á voz de «xa», asubío ou disparo de pistola de atletismo, comezarán a carreira. Empregarase calzado deportivo, admitíndose o uso de zapatillas de cravos. Medición: O cronómetro porase en marcha coa sinal de saída, e pararase á chegada de cada aspirante á meta, podendo valerse dos medios de control de tempos habituais en atletismo (foto finish). Intentos: Un só intento. Invalidacións: De acordo co Regulamento Internacional da IA Puntuación: MARCA PUNTUACIÓN tempo superior a 7’10” Eliminado de 7’05,01” a 7’10,00” 5 puntos de 7’00,01” a 7’05,00” 5,5 puntos de 6’55,01” a 7’00,00” 6 puntos de 6’50,01” a 6’55,00” 6,5 puntos de 6’45,01” a 6’50,00” 7 puntos de 6’40,01” a 6’45,00” 7,5 puntos de 6’35,01” a 6’40,00” 8 puntos de 6’30,01” a 6’35,00” 8,5 puntos de 6’25,01” a 6’30,00” 9 puntos de 6’20,01” a 6’25,00” 9,5 puntos igual ou inferior a 6’20,00” 10 puntos Subir por unha corda lisa, a pulso, ata unha altura de 7 metros. Disposición: O aspirante situarase ao pé da corda, en posición erguida, e agarrado a ela por debaixo dunha marca situada a 1,40 metros do chan. Execución: O aspirantes, á voz de «ao seu posto», colocaranse na base da corda. Á voz de «listos», agarrarase por debaixo da marca establecida. Á voz de «xa», asubío ou indicación similar, comezarán a gabear ata tocar a marca a sete metros de altura, sen poder saltar e empregando exclusivamente os brazos para subir. Medición: O cronómetro porase en marcha coa sinal de saída, e pararase cando o aspirante toque a marcha situada aos sete metros de altura. Intentos: Poderán realizarse dous intentos, en caso de que o primeiro sexa nulo, mediando tres minutos entre un intento e o seguinte. Invalidacións: Cando o aspirante non acade coas mans a marca establecida, sobrepase o tempo estipulado se valla de pés ou pernas para axudarse na subida. Puntuación: MARCA PUNTUACIÓN tempo superior a 13,0” Eliminado de 12,51” a 13,00” 5 puntos de 12,01” a 12,50” 5,5 puntos de 11,51” a 12,00” 6 puntos de 11,01” a 11,50” 6,5 puntos de 10,51” a 11,00” 7 puntos de 10,01” a 10,50” 7,5 puntos de 9,51” a 10,00” 8 puntos de 9,01” a 9,50” 8,5 puntos de 8,51” a 9,00” 9 puntos de 8,01” a 8,50” 9,5 puntos igual ou inferior a 8,00” 10 puntos Consistirá na realización do circuíto que se indica na figura. Utilizaranse dúas estafetas de 1,50 m de altura, mantidas verticalmente pola correspondente base. Dous valos de atletismo, tipo estándar, colocados en altura de 0’72 m, e unha delas prolongada verticalmente por dous paus nos seus laterais, que teñen as mesmas características tamén a 1,5m. de altura. Disposición: Sobre o circuíto previamente marcado, o executante realizará o percorrido na forma que se indica no gráfico adxunto no menor tempo posible. O lugar de saída é opcional a dereita ou esquerda do valo, cos pés en paralelo e a 1 metro de distancia do lateral da mesma. Execución: O aspirante colocarase de pé detrás da liña de saída, á voz de «xa» correrá na dirección que indica o diagrama. Partindo da liña de saída, o aspirante desprázase á beira contraria para pasar por detrás do primeiro poste; seguidamente dirixirase ao segundo valo para pasar polo lado contrario ao sentido da carreira e por baixo do mesmo. A continuación regresará pasando por detrás do segundo poste, para logo dirixirse ao valo, tamén por detrás ao lado contrario ao sentido da carreira, pero pasando por arriba do mesmo. Rematará o percorrido dirixíndose en liña recta cara ó segundo valo, que pasará por arriba (saltando ou camiñando). O exercicio conclúe cando o executante sobrepasa a liña de meta, situada a 1,5 metros do último valo. Medición: O cronómetro porase en marcha á voz de “xa” do examinador e pararase cando o aspirante, tras pasar por encima o último valo do circuíto, pase a liña situada a 1,5 m. Intentos: Permitirase dous intentos. En caso de superar a proba no primeiro deles, darase como apta a mesma, non podéndose facer uso do segundo para mellorar a marca conseguida. Invalidacións: Considerarase intento nulo cando o aspirante cambie o itinerario da proba, saia antes do sinal de saída por segunda vez, se apoie, derrube e/ou desprace calquera dos elementos do circuíto ou non consiga facer o tempo mínimo establecido. Puntuación: MARCA PUNTUACIÓN tempo superior a 10,70”Eliminado de 10,41” a 10,70” 5 puntos de 10,11” a 10,40” 6 puntos de 9,81” a 10,10” 7 puntos de 9,51” a 9,80” 8 puntos de 9,21” a 9,50” 9 puntos igual ou inferior a 9,20” 10 puntos Realizaranse 50 metros en estilo libre nunha piscina de 25 metros, cun tempo máximo de 45” (corenta e cinco segundos). Disposición: O executante situarase no borde da piscina ou ben dentro dela, cunha man agarrada á plataforma de saída. Execución: Á voz de “xa” ou dun asubío de chifre, recorrerá a distancia de 50 metros. Permítese calquera tipo de volta sempre que o aspirante toque cos pes e/ou as mans na parede da piscina. Medición: O cronómetro porase en marcha á orde de saída e pararase para cada aspirante cando este toque a parede do vaso tras ter percorrido os 50 metros. Intentos: Permitirase un só intento. Permitirase unha saída nula, entendendo por nula aquela saída realizada antes do sinal establecido. Aquel aspirante que realice máis dunha saída nula, será considerado non apto. Invalidacións: Exceder do tempo máximo, apoiarse no fondo ou nas boias, ou non chegar a tocar con pes ou mans a parede da piscina ao realizar a volta. Puntuación: MARCA PUNTUACIÓN tempo superior a 45,00” Eliminado de 43,51” a 45,00” 5 puntos de 42,01” a 43,50” 5,5 puntos de 40,51” a 42,00” 6 puntos de 39,01” a 40,50” 6,5 puntos de 37,51” a 39,00” 7 puntos de 36,01” a 37,50” 7,5 puntos de 34,51” a 36,00” 8 puntos de 33,01” a 34,50” 8,5 puntos de 31,51” a 33,00” 9 puntos de 30,01” a 31,50” 9,5 puntos igual ou inferior a 30,00” 10 puntos Proba de mergullo de 25 metros cronometrados, nun tempo non superior a 30,00”. Disposición: O executante situarase no borde da piscina antes de comezar a proba, introducíndose dentro desta, cunha man en contacto coa parede, cando lle sexa indicado. Execución: Á chamada de “preparado” o aspirante introducirase dentro do vaso da piscina tendo en contacto coa parede do mesmo una das dúas mans, ao sinal de saída realizará o percorrido mergullando en apnea unha distancia de 25 metros. Medición: O cronómetro porase en marcha á orde de saída e pararase para cada aspirante cando este toque a parede do vaso tras ter percorrido os 25 metros. A cualificación desta proba será “apto” se o tempo do aspirante é igual ou inferior a 30,00” e “non apto” en caso de superalo. Intentos: Un só intento. Invalidacións: Non realizar o percorrido dentro do tempo máximo estipulado ou sacar algunha parte do corpo fora da auga durante a execución. APELIDOS E NOME: ______________________________________________________________________ DNI: IDADE: Autorizo a que me efectúen as exploracións médicas necesarias, ademais da extracción de sangue e analítica de ouriños cos parámetros seguidamente relacionados, a fin de dar cumprimento ao establecido no apartado A2 das bases específicas que rexen o proceso selectivo da convocatoria de oposición para prover en propiedade 4 prazas de bombeiro condutor do S. E. I. S, correspondentes á Oferta ede emprego do Concello do ano 2016. ANÁLISE DE SANGUE: Hemograma completo, Fórmula leucocitaria, Glicosa, Colesterol Total, HDL Colesterol, Triglicéridos, Urea, Creatinina, Acedo Úrico, Bilirrubina Total, GOT, (AST), GPT, (ALT), Gamma Glutamil Transpeptidasa (CXT), Fosfatasa Alcalina, Hierro. En caso de dar elevada a taxa de Transaminasas, efectuarase a determinación do Anti HBc e da Ag HBs. ANÁLISE DE OURIÑOS: Densidade, pH, Anormais. Detección de Drogas: Opiáceos, Cannabis, Metabolitos de Cocaína. Sedimento: Análise citolóxica. Ao mesmo tempo declaro que me estou administrando a seguinte medicación (INDICAR NOME COMERCIAL OU COMPOSICIÓN): ______________________________________________________________________ ______________________________________________________________________ De igual forma, DOU O meu CONSENTIMENTO para que sexa enviado o contido completo do recoñecemento médico ao Servizo de Saúde Laboral do Excmo. Concello de Santiago de Compostela En caso de detectarse anomalías, autorizo a realizar as investigacións e probas necesarias, para diagnosticar se a patoloxía detectada está contemplada no cadro de exclusións previstas nas bases da convocatoria. E para que así conste asino presenta a autorización: _______________________, a_______ de ________________________________201_ Asinado: Defectos físicos conxénitos ou adquiridos, de calquera tipo e localización, que menoscaben ou dificulten a función pública e as realizacións específicas do posto a que opta, aínda que sexa parcialmente. Enfermidades agudas ou crónicas de calquera aparello ou sistema con posible repercusión sobre as realizacións específicas do posto a que opta, aínda que sexa parcialmente. O aspirante ha de estar exento de toda enfermidade orgánica, de toda secuela de accidente e de calquera deficiencia física ou psíquica que poida constituír unha dificultade na práctica profesional e serán motivo de exclusión definitiva as patoloxías enumeradas a continuación por órganos, sistemas e aparellos: 1.- OFTALMOLOXÍA. Será motivo de exclusión: • A agudeza visual afastada medida SEN corrección debe ser superior ou igual a 0.5 no ollo mellor e a 0.3 no ollo peor (agudeza visual medida mediante o test de Snellen). • A visión monocular implica non aptitude. Así mesmo, campos visuais con reducións significativas nalgún meridiano ou escotomas absolutos/relativos na sensibilidade retininana. • Diplopía, retinopatías, hemeralopía ou hemianopsia. As forias permiten a aptitude se son pequenas e o aspirante presenta unha capacidade de fusión suficiente. • A alteración na percepción normal das cores, entendida como a capacidade de pasar as táboas de Ishihara. • Padecer alteracións significativas na capacidade de recuperación ao deslumbramento ou na visión mesópica (baixa iluminación). • Presentar alteracións palpebrais que impidan a adecuada protección do ollo. • Presentar Distrofias corneais significativas. • Padecer Glaucomas, Queratitis crónica ou Dacriocistitis crónica.2.- OTORRINOLARINGOLOXÍA. Non se admitirán: • Uso de audífono. • Perdas de agudeza auditiva bilateral superiores a 30 decibeis en ningunha das frecuencias estudadas. • Vertixe permanente de calquera etioloxía. • Dificultades importantes da fonación. • Perforación timpánica. • Tartamudez acusada. • Obstrución crónica das fosas nasais.3.- APARELLO LOCOMOTOR. Consideraranse excluíntes, alteracións anatómicas e/ou funcionais que supoñan afectación dos rangos de mobilidade normal das articulacións: A) EXTREMIDADES SUPERIORES: • Ombreiro (anteversión, retroversión, abdución, adución, flexión e extensión) • Cóbado (flexión, extensión e prono-supinación) • Pulso (flexión e extensión) • Man e dedos; – Falta dunha man ou de parte da mesma. – Falta ou perda de calquera falanxe de calquera dedo que ocasionen perda da función de pinza ou afecten o puño e forza, ou impidan a utilización correcta de luvas. (Dinamometría non inferior a 30 kgs. en calquera das mans) B) EXTREMIDADES INFERIORES: • Cadrís (flexión e extensión.) • Xeonllo (extensión completa e flexión.). A extensión debe ser completa. • Nocello (flexión e extensión.) • Pé (Pé Zambo. Pé Plano Espástico.) • Dedos; – Limitación de movementos que dificulte andar, correr ou saltar. – Falta ou perda do primeiro dedo de calquera pé. – Limitación completa da flexión dorsal do primeiro dedo. – Dedos en garra ou calquera patoloxía que impida levar as botas de traballo. C) COLUMNA VERTEBRAL: • Escoliose, con sintomatoloxía. • Costela accesoria que produza “Roubo de Subclavia”. • Hernia discal con sintomatoloxía. D) OUTROS PROCESOS QUE TERÁN CARÁCTER EXCLUÍNTE: • Fracturas que deixen secuelas e dificulten a función. • Osteoporose. • Condromalacia grao II ou superior. • Artrite que provoque limitación funcional. • Luxación recidivante. • Parálise muscular. Miotonías. • Outras enfermidades que limiten a mobilidade dificultando as funcións de Bombeiro. • Non se admitirán prótese nin de cadeira, nin de xeonllo, nin de ombreiro, nin de cóbado.4.- APARELLO DIXESTIVO. Serán excluíntes as seguintes situacións clínicas: • Estadios cirróticos ou precirróticos (grao histolóxico III e IV). • Hepatopatías crónicas: • Virus C + con RNA +. (Serán admitidos virus C+ sempre que o RNA sexa - e non haxa cirrose). • Virus B+. • Enfermidade de Wilson non compensada. • Hepatopatías alcohólicas. • Hepatopatías agudas con repercusión encimática importante. • Hipertransaminasemias idiopáticas de etioloxía hepática con niveis que cuadripliquen o límite superior da normalidade. • Ser sometidos a transplantes hepáticos. • Pancreatitis crónica. • Síndromes diarreicos crónicos. • Eventracións non intervidas. • Pacientes sometidos a cirurxías resectivas abdominais importantes. • Ulcera sangante recidivante. • Portador de ostomia. • Calquera patoloxía do aparello dixestivo con ou sen intervención cirúrxica que presente secuelas funcionais con repercusión orgánica.5.- APARELLO CARDIOVASCULAR. Será excluínte padecer ou padecer algún dos seguintes procesos: • Marcapasos implantado permanente. • Miocardiopatía dilatada idiopática. • Miocardiopatía hipertrófica obstrutiva. • Miocardiopatía hipertrófica non obstrutiva. • Valvulopatías. • Infarto de Miocardio. • Coronariopatías. • Pericarditis crónicas. • Taquicardias Ventriculares. • Síndrome de Brugada. • Taquicardias Auriculares. • Flutter auricular. • Fibrilación auricular. • Enfermidade do nodo sinusal. • Bloqueos AV completos. • Bloqueos AV 1º e Mobitz I sintomáticos. • Bloqueos AV grao Mobitz II. • Síndrome Wolf-Parkinson-White. • HTA severa con repercusión clínica. • HTA moderada mal tolerada. • Sincopes vasovagales. • Aneurismas cardíacos ou de grandes vasos. • Insuficiencia venosa periférica que produza signos de estasis ou alteracións tróficas varicosas importantes. • Insuficiencia arterial periférica. • Secuelas post-tromboembólicas • Alteracións circulatorias en mans/pés que sexan sintomáticos ou dificulten a funcionalidade dos mesmos.6.- APARELLO RESPIRATORIO. Serán causas de exclusión: • Diminución de FVC, FEV 1 e FEV1/FVC por baixo do 80% do estimado normal para as súas características físicas e sexo. • Asma bronquial. • Calquera tipo de Enfermidade Pulmonar Obstrutiva Crónica • Pneumotórax espontáneo recidivante. • Atelectasia. • Enfisema. • Tuberculose activa. • Síndrome de Apnea Obstrutiva do Sono, os trastornos relacionados con este, nin outras causas de excesiva somnolencia diúrna. • Outros procesos respiratorios que incidan negativamente nas actividades físicas a realizar así como nas tarefas específicas do posto de traballo.7.- SISTEMA NERVIOSO CENTRAL. Será excluínte padecer ou padecer: • Párkinson, Corea ou Balismo. • Epilepsia. • Esclerose Múltiple. • Ataxia. • Calquera grao de hiposmia. • Vertixe de orixe central. • Accidentes cerebrovasculares. • Enfermidade neuromuscular con limitacións funcionais.8.- PEL E FANERAS. Non se admitiran: • Enfermidades dermatolóxicas que impidan a utilización de luvas ou susceptibles de empeorar polo uso das mesmas. • Enfermidades dermatolóxicas que produzan limitación funcional. • Cicatrices que produzan limitación funcional.9.- PROCESOS ENDOCRINOLÓXICOS. Será excluínte padecer algún dos seguintes procesos: • Diabetes tipo I ou II. • Enfermidade de Cushing. • Enfermidade de Addison. • Síndrome metabólico. • Obesidade mórbida constatada con IMC de 40,0 ou maior, ou ben, IMC de 35,0 ou maior na presenza de polo menos unha ou outra morbilidade significativa como diabetes ou hipertensión arterial. • Perímetro de cintura superior a 102 cms.10.- APARELLO URINARIO. Serán motivo de exclusión: • Insuficiencia renal crónica. • Transplantes renais. • Falta dun ril. • Enfermidades renais crónicas evolutivas. • Análise de ouriños: Albuminuria e/ou cilindruria importantes.11.- OUTROS PROCESOS PATOLÓXICOS EXCLUÍNTES. • Hemopatías crónicas graves. • Transplante de medula ósea. • Probas analíticas compatibles con patoloxía de base con grave repercusión orgánica. • Neoplasias malignas con repercusión funcional. • Hernias inguinais e/ou abdominais. • Calquera enfermidade infecciosa crónica e rebelde ao tratamento. • Procesos que requiran tratamento anticoagulante. • Alcoholismo e/ou calquera outra drogodependencia. • Patoloxías psiquiátricas.12.- CALQUERA OUTRO PROCESO PATOLÓXICO QUE DIFICULTE OU IMPIDA O DESENVOLVEMENTO DAS FUNCIÓNS DE BOMBEIRO. B.-EXCLUSIÓNS CIRCUNSTANCIAIS. Enfermidade ou lesións agudas de solución médica ou cirúrxica, activas no momento do recoñecemento, que potencialmente poidan producir secuelas capaces de dificultar, limitar ou impedir o desenvolvemento das funcións esixidas para o posto solicitado. En tales casos, o Tribunal Cualificador das probas selectivas, coas asesorías necesarias, poderá fixar un novo prazo para comprobación do estado do aspirante, anterior ao comezo do curso selectivo, ao final do cal a asesoría médica certificará se persiste a situación, se quedaron secuelas ou desapareceron os motivos de exclusión circunstancial. ANEXO VIII: PERFIL PSICOLÓXICO PARA O EXAME PSICOTÉCNICO. Tendo en conta as funcións que debe realiza-lo servizo de extinción de incendios, os test irán dirixidos a excluír ós/ás aspirantes con anomalías respecto ó perfil psicolóxico que debe reunir o persoal do servizo, e que se traducen nas seguintes: 1. Desviación psicopática: refírese á incapacidade de aproveitamento das experiencias vividas e á desconsideración cara ás normas sociais. Aparentemente esta anomalía non se pode detectar sen un estudio psicolóxico, xa que as persoas con esta tendencia se mostran agradables e intelixentes e só se descobren a simple vista cando se atopan en serias dificultades, por iso débense utilizar instrumentos sociométricos para a súa detección.2. Esquizofrenia: refírese á separación que presentan algunhas persoas entre a vida subxectiva e a realidade, por tanto presentan de forma irracional cambios de estado de ánimo e de conduta.3. Paranoia: refírese á aparición de delirios de persecución, susceptibilidade ou sospeita, hipersensibilidade con ou en egotismo expansivo (demasiada importancia da propia persoa e un afán desmedido en falar de si mesmo). Os suxeitos que padecen a dita anormalidade dan a impresión de ser normais cando están en garda, pero pódense converter rapidamente en litigantes ou vingativos contra calquera que dea mostras de querer controlalos.4. Psicastenia: refírese a un tipo de conduta, tanto explícita como implícita, causada por fobias que inclúen todo tipo de temores ilóxicos (obxectos ou situacións) que poden provocar reaccións extremas a estímulos correntes.5. Hipomanía: refírese a unha alteración cunha marcada superprodutividade de pensamento e accións. As actividades das persoal que padecen esta anomalía poden estorbar ós demais, xa que prestan moi pouca atención ós principios sociais establecidos, mostrando graves dificultades coa lei e os seus representantes.6. Depresión: refírese á tendencia a mostrar unha falta de confianza en si mesmo, tendencia a preocuparse, poucos intereses e introversión cando se atopa ante unha situación crítica.7. Histeria: refírese á propensión a sufrir ataques esporádicos de debilidade, desmaio, ou convulsións epileptoides, que se desencadean ante calquera situación de tensión.8. Hipocondriase: refírese á inmadurez ante a forma de enfrontamento ós problemas, con tendencia a non atopar solucións adecuadas. Así mesmo, valoraranse positivamente no test os factores determinantes da personalidade que deben estar presentes no perfil ideal dos aspirantes ó ingreso neste corpo, e que se traducen en: 1. Nivel intelectual: refírese á capacidade para a toma de decisións, capacidade de aprendizaxe, atención e concentración na tarefa.2. Nivel de personalidade: refírese a factores como a estabilidade emocional, orde e minuciosidade, responsabilidade, capacidade de traballo en equipo, sociabilidade e capacidade de adaptación ó grupo, capacidade de concentración e capacidade para afrontar situacións novas que impliquen risco A realización das probas selectivas convocadas para prover 6 prazas de administrativo axustarase ao establecido nas bases xerais que rexen os procesos de selección do persoal funcionario de carreira e laboral fixo do Concello de Santiago de Compostela, aprobadas por decreto da concelleira-delegada de economía e facenda de data 16 de maio de 2017 e publicadas no Boletín Oficial da Provincia de data 2 de xuño de 2017, e no previsto nas presentes bases específicas. As prazas convocadas están encadradas na Escala de Administración Xeral, subescala administrativa, do subgrupo C1 dos establecidos no artigo 76 do Texto Refundido do Estatuto Básico do Empregado Público (Real Decreto Lexislativo 5/2015, do 30 de outubro), do cadro de persoal do Concello de Santiago de Compostela, e figuran incluidas na oferta de emprego do ano 2016, aprobada pola Xunta de Goberno Local o 2 de decembro de 2016 ( BOP número 237, do 16 de decembro de 2016). Unha das 6 prazas está reservada para a cota de discapacidade, a ser cuberta entre persoas que conten cun grao de discapacidade igual ou superior ao 33% Os/as aspirantes que desexen participar neste proceso deberán cumprir os seguintes requisitos: a) Ser español/a, ou te-la nacionalidade dun país membro da Unión Europea ou de calequera daqueles Estados ós que en virtude de tratados internacionais celebrados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente. b) Ter cumpridos 16 anos e non exceder daquela sinalada para a xubilación forzosa por idade. c) Estar en posesión do título de bacharel ou técnico, ou en condicións de obtelo na data en que remate o prazo de presentación de instancias. Asemade, estarase ó disposto na orde EDU/1603/2009, de 10 de xuño ( BOE do 17 de xuño de 2009) pola que se establecen equivalencias cos títulos de graduado en educación secundaria obrigaroria e de bacharel regulados na Lei Orgánica 2/2006, de 3 de maio, de Educación, modificada mediante Orde EDU 520/2011, de 7 de marzo. Os/as aspirantes con titulacións obtidas no estranxeiro deberán acreditar que están en posesión da correspondente credencial de homologación. d) Non padecer enfermidade nin estar afectado por eiva física ou psíquica que impida o desempeño das funcións correspondentes. As persoas con grao de discapacidade superior ó 33% deberán facelas constar na súas instancias, sinalando se precisan adaptación das probas. A condición de discapacidade acreditarase coa certificación correspondente expedida polo organismo competente. e) Non ter sido separado mediante expediente disciplinario do servicio de calquera das administracións públicas, nin atoparse inhabilitado para o exercicio das función públicas. Os aspirantes que non posúan nacionalidade española, deberán acreditar igualmente non estar sometidos a sanción disciplinaria ou condena penal que impida no seu Estado o acceso á función pública. Todos estes requisitos deberán cumprirse polos aspirantes na data de finalización do prazo para a presentación de instancias solicitando tomar parte na convocatoria. O Tribunal cualificador estará composto polos seguintes membros: • Presidente: un funcionario do Concello de Santiago de Compostela. • Tres vogais: funcionarios da administración local. • Secretario: un funcionario municipal O Tribunal poderá dispoñer a incorporación de asesores especialistas nas distintas probas, limitándose estes a prestar a súa colaboración nas respectivas especialidades técnicas, con voz pero sen voto. As instancias para tomar parte no proceso selectivo deberán axustarse ao disposto no apartado 5 das Bases Xerais. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, súa coincidencia coas datas de realización de calquera dos exames ou probas previstos poderán poñelo en coñecemento do Tribunal, engadindo á comunicación o correspondente informe médico oficial. A comunicación deberá realizarse co tempo suficiente e o Tribunal determinará con base na información da que dispoña se procede ou non realizar a proba nun lugar alternativo ou ben un aprazamento daquela, ou ben ambas medidas conxuntamente. O sistema selectivo para a provisión das 6 prazas é o de oposición libre. A) PRIMEIRO EXERCICIO, ESCRITO, OBRIGATORIO E ELIMINATORIO. Consistirá en contestar por escrito, nun tempo máximo de 90 minutos, un cuestionario de 90 preguntas tipo test, con tres respostas alternativas, sendo só unha delas correcta, fixadas polo Tribunal antes da realización da proba, e baseadas no contido do programa establecido no anexo. O Tribunal disporá dos medios que estime oportunos para garantir o anonimato dos aspirantes na realización do exercicio. Este exercicio cualificarase de cero ( 0) a dez ( 10 ) puntos, correspondéndolle ao Tribunal determinar a puntuación ( nota de corte) esixida para superar o exercicio, que se corresponderá cun número determinado de respostas acertadas unha vez descontada, de ser o caso, a penalización por respostas incorrectas. Neste exercicio, cada resposta incorrecta penalizará a metade da puntuación de cada pregunta acertada, non puntuándose as non contestadas. B) SEGUNDO EXERCICIO ESCRITO, OBRIGATORIO E ELIMINATORIO. Consistirá en desenvolver por escrito, no prazo máximo de dúas horas, un tema de entre os incluídos na segunda e terceira parte do programa establecido no anexo, determinado ao chou polo tribunal inmediatamente antes do inicio do exercicio. Os aspirantes terán ampla liberdade no tocante á forma de exposición, valorándose a formación xeral, a claridade de ideas, así como o rigor e precisión na exposición. Este exercicio deberá ser lido obrigatoriamente ante o tribunal, en sesión pública e puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. C) TERCEIRO EXERCICIO SOBRE COÑECEMENTO DO IDIOMA GALEGO: Este exercicio será obrigatorio e non eliminatorio para aqueles aspirantes que non acrediten, xunto coa solicitude de participación, o nivel de Celga IV ou equivalente. Os participantes que sí o acrediten non estarán obrigados a efectuar a proba de galego, se ben pasarán ao seguinte exercicio sen obter puntuación por este exercicio. Non obstante, voluntariamente poderán presentarse a dita proba se pretenden obter puntuación por este exercicio. A proba consistirá, a elección do tribunal, na redacción dun informe ou texto, ou nun ditado ou diálogo en relación coas funcións do posto durante un tempo máximo de 30 minutos. O tribunal disporá os medios que estime oportunos para garantir o anonimato dos aspirantes na realización do exercicio. Neste exercicio valorarase a corrección fonética, gramatical e estilística, así como o emprego dun léxico adecuado ao tema exposto. Este exercicio puntuarase de cero (0) a tres (3) puntos. D) CUARTO EXERCICIO ESCRITO, OBRIGATORIO E ELIMINATORIO. Desenvolverase por escrito, durante o período máximo de dúas horas e consistirá na redacción dun ou varios supostos prácticos de carácter procedemental e administrativo que determinará o tribunal inmediatamente antes do comezo do exercicio, relativos ás tarefas administrativas propias da subescala. Durante o desenvolvemento desta proba os aspirantes poderán, en todo momento facer uso dos textos legais dos que acudan provistos, non permitíndose o manexo de textos comentados nin libros de formularios. Neste exercicio valorarase a aplicación razoada dos coñecementos teóricos á resolución dos problemas prácticos presentados. Este exercicio deberá ser lido obrigatoriamente ante o tribunal, en sesión pública e puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. E) QUINTO EXERCICIO, OBRIGATORIO E ELIMINATORIO: PROBAS PSICOTÉCNICAS. Estarán destinadas a determinar as actitudes e aptitudes persoais dos aspirantes e a súa adecuación ás funcións que se van a desempeñar, comprobando que presentan un perfil psicolóxico axeitado. Estas probas terán que efectuarse e valorarse por persoal especialista e cualificaranse como apto ou non apto. O tribunal disporá os medios que estime oportunos para garantir o anonimato dos aspirantes na súa realización. Realizaranse as seguintes probas: 1. Proba de clima laboral: realizarase unha valoración da comprensión realista do ambiente social dos grupos de traballo. Elaborarase un perfil das dimensións de relacións persoais, autorrealización e estabilidade emocional dos aspirantes.2. Proba de intelixencia, que medirá a capacidade intelectual e psicomotriz do aspirante: realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual.3. Probas de personalidade, destinadas a medir os aspectos afectivos e volitivos que permitan unha apreciación global da personalidade dos aspirantes. Orientaranse a avaliar os trazos da personalidade máis significativos e relevantes para o desempeño das función a realizar, así como o grao de adaptación persoal e social dos aspirantes. Así mesmo, descartarase a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estrés e motivación polo traballo a desempeñar. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos candidatos. Deste modo, á parte das características de personalidade sinaladas anteriormente, exploraranse, ademais, os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación. F) SEXTO EXERCICIO PRÁCTICO, OBRIGATORIO E ELIMINATORIO. Consistirá nunha proba de coñecemento práctico a nivel usuario de contorno operativo Windows, manexo de ferramentas de ofimática (Microsoft Office) e de utilidades elementais de internet en dito contorno (navegación, correo electrónico, etc.), no tempo que estableza o tribunal. Este exercicio puntuarase de cero (0) a dez (10) puntos sendo necesario para aprobar obter unha puntuación mínima de cinco (5) puntos.1. A Constitución española de 1978. Significado, caracteres e estrutura. Principios xerais. Reforma da Constitución. O Tribunal Constitucional.2. Dereitos e deberes fundamentais dos españois. A súa garantía e suspensión. O Defensor do Pobo.3. A organización do Estado na Constitución. A Coroa. Funcións constitucionais do rei. Sucesión e rexencia. O referendo.4. As Cortes Xerais: composición, atribucións e funcionamento. Elaboración das leis. Os tratados internacionais.5. O Poder Xudicial. O principio de unidade xurisdiccional. Organización xudicial española. O Tribunal Supremo. O Consello Xeral do Poder Xudicial.6. O Poder Executivo. O Goberno da nación e a Administración xeral do Estado. Organización do Goberno da nación. Duración e responsabilidade do Goberno. A Administración periférica do Estado. Os Delegados e Subdelegados do Goberno. Outros órganos periféricos.7. A cooficialidade lingüística na Constitución e no Estatuto de Autonomía de Galicia. A Lei de normalización lingüística de Galicia. A Lei de uso do galego polas Corporacións locais. O galego na Lei da función pública de Galicia. Regulamento de uso do galego no Concello de Santiago de Compostela 8. A organización territorial do Estado na Constitución. O Estado das autonomías: antecedentes. Modelo seguido pola Constitución española. Caracteres do dereito á autonomía. Competencias. Contido dos estatutos e o seu valor normativo. Estatuto de autonomía de Galicia. Xunta de Galicia.9. A Administración local: concepto e evolución. A Administración local na Constitución. Regulación xurídica actual da Administración local. Entidades que comprende.10. A actividade organizadora da Administración. Os principios xurídicos da organización administrativa.11. O dereito administrativo. Concepto. Fontes do dereito administrativo. A Constitución. A lei. Disposicións normativas co rango de lei. O regulamento. Concepto e clases. Outras fontes do dereito administrativo.12. As formas da acción administrativa. O fomento e os seus medios. A policía administrativa. O servizo público.13. O persoal ao servizo da Administración local. Instrumentos de organización do persoal. Clasificación dos funcionarios locais e as súas funcións. Adquisición e perda da condición de funcionario. O persoal laboral. Os directivos públicos locais. O persoal eventual.14. O cidadán como cliente da Administración. O estatuto dos veciños. A atención ao público. A oficina de información e atención ao público.1. O municipio: concepto e elementos. Competencias do municipio. Servizos mínimos.2. O Goberno municipal: clases de órganos. O Pleno da Corporación. O Alcalde. Os tenentes de alcalde. A Xunta de Goberno Local. As Comisións Informativas. Outros órganos complementarios. Os grupos políticos municipais. Municipios de gran poboación: organización e funcionamento dos órganos municipais necesarios e xestión económica-financeira.3. A provincia: concepto, elementos. Competencias da provincia. O Plan Provincial de Cooperación. Os órganos do Goberno provincial: clases e atribucións.4. Funcionamento dos órganos colexiados do Goberno local. Convocatorias, orde do día e certificacións.5. O Rexistro de documentos. Comunicacións e notificacións. A práctica das notificacións.6. O acto administrativo. Elementos. Clases. Motivación e forma. A invalidez dos actos administrativos: nulidade de pleno dereito e anulabilidade.7. O procedemento administrativo. Fases do procedemento administrativo común. O deber de resolver e notificar. Execución forzosa dos actos administrativos.8. A revisión dos actos administrativos: revisión de oficio, revogación e corrección de erros. Os recursos administrativos. O recurso contencioso-administrativo.9. Os dereitos e deberes dos funcionarios locais. Retribucións e protección social. Réxime disciplinario e situacións administrativas.10. A potestade regulamentaria dos entes locais territoriais. Ordenanzas e regulamentos: clases e procedemento de elaboración e aprobación.11. Os bens das entidades locais: clases. Réxime xurídico dos bens de dominio público e patrimoniais. Os bens comunais. O inventario de bens. Os montes veciñais en man común.12. O orzamento das entidades locais. Concepto. Estrutura. Formación e aprobación. Contabilidade e contas 13. A xestión económica local. Fases da ordenación do gasto. Órganos competentes.1. Instrumentos de ordenación urbanística. Planeamento xeral e de desenvolvemento. Procedemento de elaboración e aprobación dos diferentes instrumentos urbanísticos.2. A intervención administrativa na edificación e uso do solo. A licencia urbanística e as ordes de execución. A declaración do estado de ruína.3. Protección da legalidade urbanística. Obras sen licencia. Obras non axustadas ás condicións da licencia. Licencias ilegais. Infraccións e sancións urbanísticas.4. Réxime xurídico dos contratos do sector público: especial referencia ás Administracións Públicas. Entes excluídos e incluídos na lexislación estatal de contratos. Partes nos contratos. Capacidade, solvencia, prohibicións e clasificación. Os órganos de contratación.5. Clases de contratos: contratos administrativos e privados. Características dos contratos de obras, de concesión de obras públicas, de xestión de servizos públicos, de subministro e de servizos. Invalidez dos contratos. Recursos en materia de contratos.6. Preparación e actuacións preparatorias nos contratos. Selección do contratista e adxudicación dos contratos: especial referencia os procedementos de adxudicación e criterios de valoración. Sistemas para a racionalización da contratación do sector público. Garantías. Efectos, cumprimento e extinción dos contratos administrativos.7. A Facenda local na Constitución. Réxime xurídico da Facenda local. Clases de tributos locais.8. Os impostos locais obrigatorios sobre bens inmóbeis, actividades económicas e sobre vehículos de tracción mecánica.9. Os impostos locais potestativos sobre construcións, obras e instalacións e sobre o incremento do valor dos terreos de natureza urbana.10. As taxas municipais e as súas clases. Os prezos públicos. As contribucións especiais.11. A imposición e ordenación dos tributos locais. As ordenanzas fiscais: contido, elaboración e aprobación.12. O control interno da actividade económico-financeira das entidades locais. A función interventora e as súas modalidades.13. O réxime xurídico da recadación das entidades locais. O pagamento e outras formas de extinción da débeda. O procedemento de recadación en vía voluntaria e de constrinximento. O que se publica para xeral coñecemento. Santiago de Compostela, 5 de outubro de 2017 A concelleira-delegada de economía, facenda e administración. (Decreto da alcaldía de 28/06/2017) María Rozas Pérez.